<classify> MATOKEO ya Mtihani wa Kumalizia Elimu ya Msingi PSLE 2018 yameonesha kuwa ufaulu wa jumla umepanda kwa asilimia 4.96 ikilinganishwa na matokeo ya mwaka 2017.Aidha ufaulu wa watahiniwa katika masomo ya Kiswahili, Sayansi, Maarifa ya Jamii na Hisabati uko juu ya wastani huku takwimu za matokeo zikionesha ufaulu katika somo la Kiingereza upo chini ya wastani japokuwa unaendelea kuimarika mwaka hadi mwaka.Akitangaza matokeo hayo Dar es Salaam jana, Katibu Mtendaji wa Baraza la Mitihani la Tanzania NECTA, Dk Charles Msonde alisema juhudi za makusudi zinahitajika kuendelea kufanyika ili kuinua kiwango cha ufaulu wa somo hilo la Kiingereza.Alisema katika mkutano wake wa 126 uliofanyika Oktoba 22, mwaka huu, NECTA iliidhinisha kutangazwa kwa matokeo ya PSLE 2018 ambapo jumla ya watahiniwa 957,904 wa shule za msingi walisajiliwa kufanya mtihani huo.Kati ya watahiniwa hao wasichana walikuwa 502,790 sawa na asilimia 52.49 na wavulana 455,114 sawa na asilimia 47.51 ambapo watahiniwa wenye mahitaji maalumu walikuwa 2,820 sawa na asilimia 0.29.Watahiniwa 944, 218 sawa na asilimia 98.57 ya waliosajiliwa walifanya mtihani. Kati yao wasichana walikuwa 496, 857 sawa na asilimia 98.82 na wavulana walikuwa 447,361 sawa na asilimia 98.30 alisema.Dk Msonde alisema watahiniwa 13,686 sawa na asilimia 1.43 hawakufanya mtihani kutokana na sababu mbalimbali zikiwemo utoro na ugonjwa na kati yao wasichana ni 5,933 na wavulana ni 7,753.Ufaulu wa ujumla Alisema jumla ya watahiniwa 733,103 kati ya 943,318 ambao kati yai wasichana ni 496,427 na wavulana 446,891 waliotunukiwa matokeo wamefaulu na wamepata alama 100 au zaidi kati ya alama 250.Idadi hii ya watahiniwa waliofaulu ni sawa na asilimia 77.72. Kati yao wasichana ni 382,830 ambao ni sawa na asilimia 77.12 na wavulana ni 350,273 sawa na asilimia 78.38. Mwaka 2017 watahiniwa waliofaulu walikuwa ni asilimia 72.76 hivyo kuna ongezeko la asilimia 4.96, alisema.Ufaulu kimasomo Alisema takwimu za matokeo zinaonesha kwamba ufaulu katika masomo ya Lugha ya Kiingereza, Maarifa ya Jamii, Hisabati na Sayansi umepanda kwa asilimia kati ya 4.03 na asilimia 11.92 ikilinganishwa na mwaka 2017.Aidha alisema, somo la Kiswahili ufaulu wake umeshuka kidogo kwa asilimia 1.44 ikilinganishwa na mwaka 2017. Alisema, watahiniwa wamefaulu zaidi katika somo la Kiswahili ambapo ufaulu ni asilimia 85.42 na somo walilofaulu kwa kiwango cha chini zaidi ni la lugha ya Kiingereza lenye ufaulu wa asilimia 49.63.Shule 10 bora Dk Msonde alizitaja shule 10 bora zenye idadi ya watahiniwa zaidi ya 40 na mikoa yake kwenye mabano kuwa ni Raskazone Tanga, Nyamuge Mwanza, Twibhoki Mara, Kwema Modern Shinyanga, Rocken Hill Shinyanga, St. Anne Marie Dar es Salaam, JKibira, St. Achileus Kiwanuka, St. Severine na Rweikiza za Kagera.Aidha alizitaja shule 10 ambazo hazikufanya vizuri kuwa ni Mangika Tanga, MwaziziTabora, Isebanda Simiyu, Malagano Tabora, Magana Mara, Kododo Morogoro, Mtindili Tanga, Lumalu Ruvuma, Chidete Dodoma na Mavului Tanga.Watahiniwa 10 bora kitaifa Aliwataja watahiniwa 10 bora kitaifa na shule zao kwenye mabano kuwa ni Ndemezo Lubonankebe Kadama-Geita, Innocent Seleli Carmel- Morogoro, Given Malyango Tumaini Junior- Arusha, Diomedes Mbogo St. Achileus Kiwanuka- Kagera na Sweetbert Joseph Mingas-Shinyanga.Wengine ni Najma Manji Nyamuge- Mwanza, Beatrice Baraka Mapinduzi B- Mara, Mohamed Abdirahman Raskazone-Tanga, Luqman Sultan Raskazone- Tanga na Francisco Maiga Kadama-Geita.Wasichana 10 bora Wasichana kumi bora kitaifa na shule zao kwenye mabano ni Given Malyango, Najma Manji, Beatrice Baraka Mapinduzi B, Hamisa Kasele na Kareen Charles Tusiime- Dar es Salaam, Rose Cosmas Nyamuge, Rahma Juma Fountain Gate, Ashura Memba Havard- Dar es Salaam, Careen Pallangyo Martin Luther- Dodoma na Merlyn Mollel Green Acres-Arusha.Wavulana 10 bora kitaifa ni Ndemezo Lubonankebe, Innocent Seleli, Diomedes Mbogo, Sweetbert Joseph, Mohamed Abdirahman, Luqman Sultan, Francisco Maiga, Masoud Kitoboli Zugimlole- Tabora, Amon Hagai Tusiime- Dar es Salaam na Eliah Inongu Mzigu-Mwanza.Halmashauri zilizotisha Aliitaja mikoa 10 iliyoongoza kitaifa kuwa ni Dar es Salaam, Geita, Arusha, Kilimanjaro, Kagera, Mwanza, Iringa, Mtwara, Katavi na Njombe ambapo halmashauri 10 zilizoongoza kitaifa zikiwa ni Manispaa ya Arusha, Manispaa ya Moshi, Kinondoni, Ilala, Chato, Ilemela, Mafinga Mji, Hai, Mwanza Jiji na Kigamboni.Hata hivyo, Dk Msonde alisema baraza limezuia kutoa matokeo ya watahiniwa 120 ambao waliugua au walipata matatizo na kushindwa kufanya mtihani kwa masomo yote au baadhi ya masomo.Watahiniwa husika wamepewa fursa nyingine ya kufanya Mtihani wa Kumaliza Elimu ya Msingi mwaka 2019 kwa mujibu wa kifungu 321 cha Kanuni za Mitihani, alisema.Baraza linawapongeza wanafunzi wote waliofanya vizuri katika mtihani wao wa PSLE 2018 na tunawataka waendelee kufanya bidii katika kujifunza ili kuimarika zaidi kitaaluma watakapoendelea na ngazi ya elimu ya sekondari.Akizungumzia matokeo hayo, Mkuu wa Shule ya Msingi St. Anne Marie Academy, Gladius Ndyetabura ambayo imekuwa ya sita kitaifa na ya kwanza kwa Mkoa wa Dar es Salaam, kwenye matokeo hayo alisema wanafunzi wake wote 59 waliofanya mtihani huo wamepata wastani wa alama A kwenye masomo yote.Najisikia faraja kwa matokeo haya kwa sababu shule yetu ndiyo pekee imefanikiwa kuingia 10 bora kitaifa kwenye Mkoa wa Dar es Salaam, nawashukuru walimu kwa kazi nzuri waliyofanya. Kwenye matokeo ya darasa la saba mwaka jana tulifanikiwa kuwa wa kwanza pia Wilaya ya Ubungo, tulikuwa wa pili Mkoa wa Dar es Salaam na tulikuwa wanane kitaifa, alisema.  <topic>: KITAIFA 